Noverint universi presentes pariter et futuri, quod ego Petrus comes Autissiodorensis et Tornodorensis, obligavi me et mea in manu domini regis Francorum pro tenendis conventionibus que sunt inter me et ecclesiam Verziliacensem super compositione de querela Volteneti, prout in carta mea et Petri filii mei plenius continetur. Ita videlicet quod si vel ego vel Petrus filius meus a predictis convencionibus, quod absit, resiliret, dominus rex super omnibus perditis et dampnis que pro isto negocio incurreret ad me et ad mea assigneret sine forefaciendo et tandiu teneret donec omnia dampna et perdita sua ei ex integro restituerentur. Actum anno Incarnatione dominice M° CC° X°, mense julio.